SL Uradni list Evropske unije C 173/20

OBVESTILO O VLOGI ZA DOVOLJENJE ZA RAZISKOVANJE TEKOČIH IN PLINASTIH OGLJIKOVODIKOV, IMENOVANEM PETRALIA SOPRANA

ITALIJANSKA REPUBLIKA – DEŽELA SICILIJA

DEŽELNI ODBOR ZA INDUSTRIJO – DEŽELNI ODDELEK ZA RUDARSTVO

DEŽELNI URAD ZA OGLJIKOVODIKE IN GEOTERMALNO ANERGIJO (U.R.I.G.)

2009/C 173/10

Družba EniMed – Eni Mediterranea Idrocarburi S.p.A s sedežem v mestu Gela (CL) Strada Statale 117 bis – Contrada Ponte Olivo (93012) – C.F 12300000150, je 9. aprila 2008 v skladu z deželnim zakonom dežele Sicilija št. 14 z dne 3. julija 2000, s katerim se prenaša in uporablja Direktiva 94/22/ES, deželnemu odborniku za industrijo, pristojnemu organu dežele Sicilije za podeljevanje rudarskih pravic na Siciliji, s sedežem v Via Ugo La Malfa 87/89, 90146 Palermo, predložila vlogo za dovoljenje, imenovano „Petralia Soprana“, za iskanje tekočih in plinastih ogljikovodikov, na območju, ki obsega 72 750 ha (727,50 km2) in se nahaja v severnem delu osrednje Sicilije v pokrajinah Palermo, Caltanissetta in Enna. Imenovano območje na zahodu meji z območjem dovoljenja „Casteltermini“ (EniMed 100 %), na severozahodu z območjem dovoljenja „Montemaggiore Belsito“ (EniMed 100 %), v druge smeri pa meji s prostimi regijami.

V pokrajini Palermo so vključene občine: Alimena, Blufi, Bompietro, Caltavuturo, Castellana Sicula, Gangi, Geraci Siculo, Petralia Soprana, Petralia Sottana in Polizzi Generosa. V pokrajini Caltanissetta so vključene občine: Caltanissetta, Resuttano in S. Caterina Villarmosa. V pokrajini Enna so vključene občine: Calascibetta, Enna, Leonforte, Nicosia, Sperlinga in Villarosa.

Območje, ki je predmet vloge za dovoljenje, je označeno z neprekinjeno črto, ki povezuje spodaj določene točke „A“, „B“, „C“, „D“, „E“, „F“, „G“, „H“ in „I“:

A. Točka na kilometru 41 državne ceste 286 za Geraci Siculo.

B. Trigonometrična točka, ki leži na višini 1 122 m na gori Monte Della Grassa, severozahodno od naselja Gangi.

C. Točka na severozahodnem vogalu stavbe na višini 409 m v bližini državne ceste 121 na območju Contrada S. Benedetto.

D. Trigonometrična točka na višini 832 m na gori Monte Delle Rocche, jugozahodno od naselja S. Caterina di Villarmosa; sovpada s točko „E“ iz vloge za dovoljenje „Casteltermini“.

E. Točka, ki ustreza km 3 na cesti proti Resuttano, južno od Cozzo Campanella; sovpada s točko „D“ iz vloge za dovoljenje „Casteltermini“.

F. Točka na jugovzhodnem vogalu zgradbe na višini 616 m Casa Tedesco v območju Contrada Cannatello; sovpada s točko „C“ iz vloge za dovoljenje „Casteltermini“.

G. Točka na južnem vogalu hiše na višini 680 m v okraju S. Filippo, jugozahodno od naseljenega območja Alimena; sovpada s točko „B“ iz vloge za dovoljenje „Casteltermini“.

H. Točka na vzhodnem vogalu hiše na višini 697 m, ki se nahaja med območjem Contrada Mangiante in Contrada Scorsone; sovpada s točko „A“ iz vloge za dovoljenje „Casteltermini“.

I. Trigonometrična točka, ki leži na višini 947 m na gori Monte Piombino, jugo-jugovzhodno od naselja Caltavuturo.

Zemljepisne koordinate

Točka Zemljepisna širina S Zemljepisna dolžina V (M. Mario) A 37°49′28,61″ 01°42′06,78″ B 37°49′22,20″ 01°50′51,64″ C 37°36′09,84″ 01°53′17,04″ D 37°35′02″ 01°33′37″ E 37°40′11,42″ 01°33′18,84″ F 37°40′10″ 01°38′02″ G 37°41′09″ 01°38′32″ H 37°45′56,98″ 01°25′27,58″ I 37°47′34″ 01°28′26″

Zainteresirane strani lahko predložijo vlogo za dovoljenje za to območje v 90 dneh od objave tega obvestila v Uradnem listu Evropske skupnosti; vloge, prejete po navedenem roku, ne bodo obravnavane. Odlok o izdaji dovoljenja za raziskovanje bo izdan v šestih mesecih od skrajnega roka za predložitev morebitnih vlog subjektov, ki želijo pridobiti isto dovoljenje. V skladu s členom 5(1) Direktive 94/22/ES se obvešča, da so bila merila za izdajo dovoljenj za iskanje, raziskovanje in izkoriščanje ogljikovodikov že objavljena v Uradnem listu Evropskih skupnosti C 396 z dne 19. decembra 1998, kot določa zakonodajni odlok predsednika republike št. 625 z dne 25. novembra 1996 (objavljen v Uradnem listu Italijanske republike št. 293 z dne 14. decembra 1996), s katerim se zgoraj navedena direktiva prenaša v italijansko zakonodajo in v njej izvaja, in kot navaja zgoraj navedeni zakon dežele Sicilije št. 14 z dne 3. julija 2000 (objavljenim v Uradnem listu dežele Sicilije št. 32 z dne 7. julija 2000).

Pogoji in zahteve za opravljanje ali prenehanje dejavnosti določa zgoraj navedeni zakon dežele Sicilija št. 14 z dne 3. julija 2000 in tipska specifikacija, ki je bila izdana z odlokoma odbornika za industrijo št. 91 z dne 30. oktobra 2003 in št. 88 z dne 20. oktobra 2004, objavljenima v Uradnem listu dežele Sicilija št. 49, del I, z dne 14. novembra 2003 in št. 46, del I, z dne 5. novembra 2004.

Dokumentacija o vlogi je deponirana pri Deželnem uradu za ogljikovodike in geotermalno energijo Deželnega oddelka za rudarstvo, Via Ugo La Malfa no 101, 90146 Palermo, kjer je na vpogled zainteresiranim stranem.